Aktualna tabulka wobwodneje ligi
1. Volleys Koblicy 7 21 : 4 21
2. CVJM Zhorjelc 7 18 : 9 17
3. Viktoria Worklecy 6 14 : 8 11
4. MSV Budyšin 04 II 6 11 : 13 8
5. Módro-běli Wojerecy II 5 8 : 9 6
6. TSV Niederoderwitz 5 6 : 12 5
7. OSSV Kamjenc 6 7 : 15 4
8. ST Wulka Dubrawa 5 5 : 12 3
9. TSV Kundraćicy 5 5 : 13 3
Jenož tydźeń po ćežkej wonkownej hrě w Zhorjelcu mějachu wolejbulisća ST Viktoria Worklecy dalši ćežki nadawk před nosom. Na tamnej stronje saka steješe zestupnik ze sakskeje klasy a aktualny načolnik wobwodneje ligi. Hač na libera Daniela Wałdu stejachu Worklečanam wšitcy hrajerjo k dispoziciji, tak zo móžachu hosćo z wosmjomi nastupić.
Kónc winowca wojowachu sakscy billardowcy wo titule krajnych mištrow. W Freibergu zetkachu so najlěpši sportowcy starobnych klasow U 17 a U 19 Vogtlanda, Lipska a Hornjeje Łužicy, zo bychu so w disciplinach pool a karambol wubědźowali. Wšitcy dobyćerjo zastupuja klětu w aprylu zhromadnje sakske mustwo na němskich mišterstwach w hessenskim Bad Wildungenje.
Za Budyske mustwo „MSV 04 BiGa Budyšin“ dojědźe sej 13lětny gymnaziast Janoš Nuk do Freiberga, kiž hraje swoju druhu aktiwnu sezonu. Wón chcyše so porno lońšim prěnim nazhonjenjam polěpšić a w najlěpšim padźe wo medalju w poolowymaj disciplinomaj na dźewjatku (9-Ball) a na dźesatku (10-Ball) wojować, hačkuli słuša k najmłódšim hrajerjam.
ST Marijina hwězda
– Wojerowski FC 1:2 (0:0)
Zestawa domjacych: D. Matik – R. Cyž, Škoda, Rab, Ch. Cyž, Pjetaš, Kuring, Hawš (49. Bělk), Peschmann, P. Schmidt (71. Winkler/80. Lipič)
Z dotalnej wuspěšnej seriju w chribjeće chcychu chowancy trenarja ST Marijineje hwězdy Erwina Kleinmanna faworitej ze Zusoweho města we wokrjesnym pokalnym kole paroli skićeć. To so tež přez dołhe fazy hry poradźi. Wobčuchanska faza na spočatku partije pak nastała njebě, dokelž mějachu hosćo po někotrych sekundach hnydom prěnju móžnosć. Nadběhowar pak třěli nimo wrotow, kotrež škitaše Dawid Matik. Wobaj cyłkaj sej wosebje w srjedźnym polu ničo njedarištej, škitaj steještej wěsće a tak nasta jenož mało móžnosćow. Wólny kop Jakoba Pakoßnicka w 13. min. ze zdalenosće 20 metrow bě hižo šibjeńcu wrotow docpěł, w poslednim wokomiku pak wrotar hosći Florian Rang bul z kuta škrabny. Najwjetšu šansu na nawjedowanje měješe w 24. min. Feliks Pjetaš, jako wón po přihrawce Pakoßnicka sam na wrota běžeše. We wrotarju Rangu pak namaka swojeho mištra.
CVJM Zhorjelc – Viktoria Worklecy 3:1 (25:21, 27:25, 22:25, 25:23)
Za Worklecy hrajachu: Marko Brězan, Jan Bětnar, Ludwig Eckert, Marcel Rjelka, Józef Krawc a Daniel Wałda
Na 4. hrajnym dnju bě druhi wobwodneje ligi pola třećeho nastupił. Předznamjenja za Worklečanow pak dobre njeběchu. Tři dny do duela zrani so hłowny nadběhowar Stephan Gedik a tež Clemens Eckert njesteješe k dispoziciji. Tak hraješe jenož šěsć Worklečanow z liberom Danielom Wałdu jako nadběhowarjom.
Motor Kumwałd
– ST 1922 Radwor 2:0 (0:0)
Zestawa hosći: Jendrewski – Šěrak, Henka (74. Rachela), Zähr, Omran, Nuk, Reinecke (87. Hetaš), Bauer, Schulze, Mark (83. Kral), Glücklich
Po słabym wustupje w Bukecach chcychu koparjo Radworskeho ST skónčnje raz tři dypki docpěć. Po 90 mjeńšinach pak bě jich dypkowy staw samsny kaž do hry. Koncentrowany start Radworčanow wjedźeše k tomu, zo wědźeše sej přećiwnik jenož z dołhimi třělwami pomhać. Filip Mark a Stephan Reinecke w nadběhu spytaštaj škitarjow zahe atakować. Woprawdźite šansy pak njemóžeštaj sej nadźěłać. Po 15 mjeńšinach wothrawaše so wulki dźěl jednanja w srjedźnym polu, wšako nochcyše žane mustwo zmylki worać. Tež Kumwałdźenjo njeběchu kreatiwni dosć, a přihladowarjam bě skerje wostudłe. Najlěpšu móžnosć měješe Daniel Nuk krótko do přestawki, jako sam před wrotarjom přetworić njezamó.
Zestawa domjacych: Ebersbach – Bär, Patka, Hoßmang, Kral (80. Langr), Krawčik (58.Treu), Ciapa, Schlicht, Bönisch, Wockatz (69. Mack), T. Schmidt
Hertha BSC II
– FSV Budissa Budyšin 3:0 (0:0)
Zestawa hosći: Ebersbach – Patka, Weiß, Hoßmang, Kral, Wockatz (86. Dartsch), Ciapa, Krawčik (62. Bär), Treu (75. Merkel), Schlicht, Bönisch
Z Berlina nochcyše Budissa bjez dypka domoj jěć, tež hdyž bě Hertha BSC II jasny faworit. Prěnjej dobrej móžnosći měješe domjacy cyłk přez Alexandera Essweina (13.) a Floriana Krebsa (14.). Budissa Budyšin pak dyrbješe so nimale jenož z nadběhami Herthy zaběrać. Jeničce třělwa Jonasa Krawčika ze zdalenosće 20 metrow na wrota wrotarja Jonathana Klinsmanna wjedźeše k róžkej za hosći (29.). Po róžku Michaela Schlichta zhłójčkowa Johann Weiß bul strašnje na klětku Klinsmanna, kotryž hrajny nastroj z wuběrnej paradu wotwobara. Na tamnym boku wuznamjeni so Maik Ebersbach po třělwje Essweina (32.). Nětko bě Budissa tróšku lěpje w hrě a Krawčik Jonathana Klinsmanna hišće raz pruwowaše (37.).
Awtor dźensa
Michał Nuk
Poprawom sym sej w tutej rubrice předewzał, nic wo kopańcy pisać, dokelž so w njej přemało wuznaju, zo bych prawje sobu rěčeć móhł. To druzy awtorojo wjele lěpje zamóža. Tola hdyž dźe wo Serbsku wubranku, njemóžu prěć, zo sym so znajmjeńša na europskich wulkozarjadowanjach před šěsć lětami we Łužicy abo předlońšim w Južnym Tirolu wot serbskeje euforije rady natyknyć dał. Njedožiwichmy jenož napjate hry, hdźež dźěše za serbskich hrajerjow wo wjace hač jenož sobuhraće. Znajmjeńša runje tak rady dopominam so na wulkotnu naladu a serbski duch mjez přihladowarjemi. Wosebje w Južnym Tirolu 2016 wubudźichu Łužiscy fanojo zjawnu kedźbnosć.
Wjele rukow, spěšna pomoc
Za jutře, sobotu, wot 9 hodź. je w Radworskim sportowym centrumje dźěłowe zasadźenje planowane. Konkretne nadawki rozdźěla zamołwići na městnje. Zo by wšo spěšnje zrumowane a wurjedźene było, su wšitcy čłonojo, fanojo a přećeljo ST Radworja přeprošeni.
Wolejbulowe hry
Wolejbulistki Hrajneho zjednoćenstwa Pančicy-Worklecy hraja jutře doma we Worklecach přećiwo Ochranowskim wolejfantkam a přećiwo druhemu mustwu VV Žitawy. Prěnja partija započnje so w 14 hodź., dalša w 16 hodź. Na ćežki wonkowny nadawk podadźa so wolejbulisća Viktorije Worklecy. Woni nastupja w 14 hodź. pola druheho wobwodneje ligi Volleys Koblicy. Za tydźeń změja „młodźi dźiwi“ potom domjacu lěpšinu, hdyž přijědu do Worklec MSV Budyšin II a Módro-běli Wojerecy II.
Koparske partije
szl_Latn sot_Latn ces_Latn pap_Latn lvs_Latn szl_Latn deu_Latn nob_Latn szl_Latn sna_Latn ces_Latn szl_Latn szl_Latn tur_Latn szl_Latn szl_Latn szl_Latn pap_Latn szl_Latn ces_Latn nya_Latn cym_Latn kmr_Latn szl_Latn lim_Latn sot_Latn ltg_Latn deu_Latn szl_Latn ceb_Latn als_Latn szl_Latn ces_Latn pol_Latn ces_Latn szl_Latn bos_Latn